Sinyal analog - Wikipédia

# Sinyal analog

### Ti Wikipédia, énsiklopédi bébas

Sinyal analog nyaeta sinyal variabel nu kontinyu waktu jeung amplitudona. Béda jeung sinyal digital, dina analog mah fluktuasi saeutik waé kacida hartiannana. Analog biasana dipikirkeun dina kontéks éléktris, sanajan sistim mékanis, pneumatis, hidrolis, jeung sistim sejenna bisa mawa ogé.

Sinyal analog migunakeun sababaraha sipat média keur ngalirkeun informasi sinyal. Contona, barométer aneroid migunakeun posisi muter minangka sinyal keur neruskeun informasi tekenan. Sacara éléktrik, sipat-sipat nu dipaké nyaéta voltase, frékuénsi, arus, jeung muatan.

Loba informasi nu bisa ditepikun ku sinyal analog, seseringna sinyal saperti kieu mangrupakeun tanggepan nu kaukur kana parobahan dina fénoména fisis, saperti sora, cahaya, hawa, posisi, atawa tekenan, sarta bisa dilakukeun migunakeun transduser.

Contona, dina pangrekaman sora analog, variasi dina tekenan sora nu nabrak mikrofon ngahasilkeun variasi nu sabanding dina amplitudo tegangan tina arus nu ngalir ngaliwatannana. Lamun volume sora ditambah, fluktuasi amplitudo tegangan tina arus oge bakal nambah bari mertahankeun ritmena.

## [édit] Karugian

Karugian utama pasinyalan analog nyaeta yen sababaraha sistim miboga noise, numana, variasina acak. Kusabab sinyal teh diturun jeung diturun deui, atawa ditransmisikeun ngaliwatan jarak nu jauh, variasi acak ieu bakal jadi dominan. Sacara listrik, karugian ieu bisa dikurangan ku jalan dilindungan (shielding), koneksi nu hade, sara migunakeun sababaraha tipe kabel saperti koaksial atawa twisted pair.

Noise ngabalukarkeun karugian jeung distorsi moal mungkin dibenerkeun deui, sabab nguatkeun sinyal pikeun ngahadean bagean nu geus lemah, bakal milu nguatkeun noise oge

## [édit] Modulasi

Métode séjénna keur nepikeun sinyal analog nyaeta migunakeun modulasi. Dina hal ieu, sababaraha sinyal dasar (contona gelombang pamawa sinusoidal miboga salasahiji tina sipatna nu dimodulasikeun: modulasi amplitudo nu patali jeung ngarobah-robah amplitudo wangun gelombang voltase sinusoidal ngaliwatan informasi sumber, modulasi frékuénsi ngarobah frékuénsi. Téhnik séjénna, saperti ngarobah fase sinyal dasar ogé dipigunakeun.

Sirkuit analog henteu ngalibetkeun kuantisasi informasi kana format digital. Konsép nu diukur dina sirkuit, boh sora, cahaya, tekenan, hawa, atawa wates nu leuwih, diantep ti tungtung nepi ka tungtung.

Jam dina leungeun disebut analog; tapi anu panémbongna digit disebut digital. Loba jam analog nu sabenerna mah digital kusabab henteu gerak dina gerakan kontinyu nu lemes, tapi mangrupa léngkah-léngkah leutik unggal detik atawa satengah detikan, atawa malah mah unggal menit.

Tempo digital keur sawala ngeunaan digital vs. analog.

Sumber: Sababaraha tina vérsi saméméhna tina artikel ieu aslina dicutat ti Federal Standard 1037C dina rojongannana ka MIL-STD-188.

## [édit] Tempo Ogé

- Komputer analog
- Konvérter analog ka digital
- Konvérter digital ka analog
- Televisi analog
- Synthesizer analog
- Mesin fotokopi analog
- Mesin faks analog

Disalin ti "http://su.wikipedia.org../../../s/i/n/Sinyal_analog.html"

Kategori: Sora | Rancangan élékronik | Olah sinyal

##### Views

- Artikel
- Sawala
- Révisi kiwari

##### Sungsi

##### Basa séjén

- Dansk
- Deutsch
- English
- Español
- Esperanto
- Français
- Magyar
- 한국어
- Italiano
- Nederlands
- 日本語
- Português
- Русский
- Suomi
- 中文